open-index/open-wikipedia-markdown huggingface dataset:
Slowenische Eurominzn

De *slowenischn Eurominzn*' san de vo Slowenien in Umlauf brochtn Eurominzen vo da gmoasama eiropäischn Wearung Euro.

Slowenien hod in Euro am 1. Jenna 2007 eigfiart. De friaare Wearung wor da *Tolar*.

## Im Netz
* Hoamseitn zua slowenischn Euroumstäiung (slowenisch und englisch)
* ORF: ''EU-Serie: Währungsumstellung in Slowenien''
* Buidln vo de slowenischn Eurominzn (Eiropäische Zentralbank)
Giasinga Heiwog

De **Giasinga Heiwog** is a Bruggnwog im Mingara Stodtei Giasing (davor a eigane Ortschaft), de heint nur no a Sengaswiadigkeit is. Friaha ham Heiwogn a große Bedeitung ghobt, wei des de oanzige Meglichkeit wor, gressare Lastn in Ortschaftn z'wägn.

Bruggnwogn worn domois natirlich lang ned so genau wia moderne Wogn. Deswegn is des boid ois Begriff fia wos Ungnaus heagnomma worn. Des Giasinga Heiwog hod im Mingara Gebiet a große Bedeitung ghobt, deswegn is dea Spruch vo da Giasinga Heiwog enstanda. De Leid song zum Beispui: "Dei Uhr gehd ja nach da Giasinga Heiwog".
Der Wittiber

**Der Wittiber** is a Roman von Ludwig Thoma. Da Thoma zoagt do bsunders guat wia de Leit so san und wia de Probleme untaranand durch foischn Gerechtigkeitssinn und Hetzerei oiwei gresser und am End richtig letz wern kennan. Er schreibt de Gschicht aso wias friara gwiiß bei dem oan oder andern Bauern firkemma sei werd.

Nach da Leich von da Beierin hot da Wittiber im Suff ebbas mit da Schdoidirn ogfangt. De Dochter griagt des mit und muaß an Bruada aufhetzn. Der loßt se aufhetzn und wei sei Vatta an Hof net ibagem wui, sicht a se nimmer naus. Aa wenns net aso is muaß de Schdoidirn, des schlechte Mensch, schuid sei ... De Gschicht is net luschtig, oba si beschreibt guat de Leit und eanare Danz und wia ma se net verhoitn soi.

Der Wittiber is 1977 von Reschiesör Kurt Wilhelm und mitn Gustl Bayrhammer verfilmt wordn.
Der Ruepp

"**Der Ruepp**" is a Roman vo Ludwig Thoma.

In dera Gschicht gehts umman Ruepp-Bauan vo da Leidn im Dachauer Land. Da Ruepp-Baua is a schwierigs Mannsbuid, der vüi Streit suacht und manchmoi an ganzn Dog im Wirtshaus rumliagt und sei Goid vasaaft, derweil seine Leid am Fejd draus arwan. Sei Bäuerin hod allerhand zum dean, damit der Hof ibalebn kunnt. Auf jedn Foi vastrickt se der Ruepp Baua in a meineidige Erbschaftsgschicht, di wo ganz Sach gscheid tragisch endn lasst.

Gschriem is der Roman zum grossn Tei im Dachaua Dialekt, wenigstns de Dialoge, sodass ma an guadn Eindruck kriagt, wia de Leid friars gschmatzt ham.

De Gschicht guit ois des Beste, wos der Thoma geschribn hod, so vuischichtig und narrisch guad is der Roman erzöllt.

Da Bayerische Rundfunk hod de Gschicht vafuimt mitm unvagessenen Karl Obermayr in da Titlroin.
Gabriele Beyerlein

**Gabriele Beyerlein** ( * 1. März 1949 in Roding) is a deitsche Schriftstellarin.

Gabriele Beyerlein wendt si mit ihrane Eazählunga, Roman unn eazejjndn Sochbiacha o Kinda- unn Jungdliche sowia on Eawochsene. Ira bsundana Schwaapunkt liagt beim archäologischn unn historischn Jungdroman, donemn hot sie oba aa scho groaße Eafoijg mit phantastischa Litaradua gfeiat.

## Lemn

Gabriele Beyerlein hot Psychologie in Wean unn Ealonga studiat, wo sie nochat aa promoviat hot. Danoch woa sie siemn Joar in da sozialwissenschaftlichn Foaschung unn Lehre täti. Seit 1987 is sie a freie Schriftstellarin.

Sie lebt heit in Darmstadt, is vaheirot mit am Bauingenieur unn hot zwoa Kinda, oan Sohn (* 1978) unn a Tochter (* 1980).

## Weak

* *Die Keltenkinder*, 1987 
* *Die Maske im See*, 1988)
* *Die Sonne bleibt nicht stehen*, 1988
* *Die Kette der Dragomira*, 1989
* *Der dunkle Spiegel*, 1989
* *In ein Land, das ich dir zeigen werde*, 1990
* *Der goldene Kegel*, 1991
* *Gabriele Beyerlein erzählt von den Steinzeitjägern*, 1991
* *Gabriele Beyerlein erzählt vom Mittelalter*, 1992
* *Wie ein Falke im Wind*, 1993
* *Die Entscheidung am heiligen Felsen*, 1993
* *Gabriele Beyerlein erzählt vom Gletschermann*, 1993
* *Am Berg des weißen Goldes*, 1994
* *Gabriele Beyerlein erzählt von den Keltenfürsten*, 1995
* *Die Höhle der weißen Wölfin*, 1996
* *Die Göttin im Stein*, 1999
* *Das Feuer von Kreta*, 1999
* *Der Schatz von Atlantis*, 2000
* *Der schwarze Mond*, 2001
* *Die Maske des Verräters*, 2001
* *Verloren auf Burg Frankenstein*, 2002
* *Vollmondnächte*, 2003
* *Lara und das Geheimnis der Mühle*, 2004
* *In Berlin vielleicht*, 2005
* *Das Mädchen mit dem Amulett*, 2005
* *In Berlin vielleicht*, 2005
* *Berlin, Bülowstr. 80a*, 2007
* *Es war in Berlin*, 2009

## Auszeichnunga

* 2005 is *In Berlin vielleicht* vo da *Deutschen Akademie für Kinder- und Jugendliteratur* in Volkach ois *Buach vom Monat* auszeichnt worn
* 2008 Heinrich-Wolgast-Preis vo da GEW fia *In Berlin vielleicht*.

## Queijn



## Im Netz

* 
* Offizielle Homepage vo Gabriele Beyerlein
* Kinda- unn Jungdbiacha vo Gabriele Beyerlein im Thienemann Valog
Alpenrepublik

Da deitsche Begriff **„Alpenrepublik“**, bzw. af Boarisch: **[[Oipmrepublik]]**, stähd fia:

* Östareich
* Schweiz
* A fiktivs Stootsgebüde aus Oidboarn, Östareich und Sidtiroi, schau unter „Oipmrepublik“.
Riedenburg

Foignde Orte hom in Nama Riedenburg:

* Rianburg, a Schdoddoi vu Soizbuag in Östarraich
* Rianbuach, a Gmoa im Lkr. Köühaim in Niederbayern.

Dialektvariantn vu deam Nama san u.&nbsp;a. *Rianbuach*, *Riadnburg*, *Rianburg* und *Riednburg*.
NSDAP

De **NSDAP** (**Nationalsozialistische Deutsche Arbeiterpartei**) wor a politische Partei in Deitschland, de wo vo 1920 bis 1945 existiat hod. De Ideologie is vor oim durch Antisemitismus und Nationalismus bestimmt gwen und durch de Oblehnung vo Demokratie und Marxismus.

De Partei hod am 9. Novemba 1923 de duach Ruhrkampf und Inflation desolate Log im Deitschen Reich zum so ghoassna Hitler-Putsch nutzn woin, is aba gscheitat. Seit 1930 hod de Partei in ganz Deitschland enorme Woieafoige ghobt. 1933 is da Adolf Hitler nacha mit da NSDAP an de Macht kema. Sie wor boid danach de oanzige in Deitschland zuaglossne politische Partei. De Nationalsozialistische Diktatur hod bis 1945 Bestand ghabt. Während dera Zeit san an Haffa Verbrechn wia da Vejkamord an de Judn (Holocaust) beganga worn, da Hitler wor a da Auslesa vom Zwoatn Wödkriag.

Nochm End vom Zwoatn Wödkriag is de NSDAP ois verbrecharische Organisation verbotn worn.

## Literatua

* Martin Broszat: *Die Machtergreifung. Der Aufstieg der NSDAP und die Zerstörung der Weimarer Republik*, 5. Auflog. Minga 1994, ISBN 3-423-04516-7.
* Thomas Childers: *The Nazi Voter. The Social Foundation of Fascism in Germany, 1919–1933*, Chapel Hill 1983, ISBN 0-8078-4147-1. 
* Ernst Deuerlein (Hg.): *Der Aufstieg der NSDAP in Augenzeugenberichten*, 4. Auflog. Minga 1980, ISBN 3-423-02701-0.
* Peter Diehl-Thiele: *Partei und Staat im Dritten Reich. Untersuchung zum Verhältnis von NSDAP und allgemeiner innerer Staatsverwaltung*. Minga 1969. 
* Jürgen W. Falter: *Hitlers Wähler*. Minga 1991, ISBN 3-406-35232-4.

## Im Netz

* LeMO: Die NSDAP von 1920 bis 1933
* LeMO: Die NSDAP von 1933 bis 1945
* Übersichtskarten zum Stimmenanteil der NSDAP bei den Reichstagswahlen in den einzelnen Wahlkreisen während der Weimarer Republik
* Michael Mayer, Universität München: „NSDAP und Antisemitismus 1919–1933“
* Bundesarchiv: ''PG – Zum Mitgliedschaftswesen der NSDAP''
Zitha

D **Zitha** is a bekannts Voiksmusi-Instrument in de Oipnlända. Sie ghert zua Familie vo de Saitninstrument (Chordophone).

Es gibt zwoa bekannte Stimmunga (= Besaitung), de wo si in de Griffbrettl- und aa in de Begleit- und Baßsaitn untascheidn:

* *De Mingara* (oda aa Normal-)Stimmung: de Griffbrettlsaitn san auf a'–a'–d'–g–c gstimmt
* *De Weana Stimmung*: da san de Griffbrettlsaitn auf a'-d'-g'-g-c gestimmt.

## Gschicht
Scho bei de antiken Griechen hods an Vorgänga vo da Zitha gem. Im Oipnraum findt se easchtmois Ofang vom 16. Joahundat a Friahform vo da Zitha. Entscheidend war aba dann da Johann Petzmayer, der 1803 in Zistersdorf geborn worn is, aba dann in Wean aufgwachsn is. Er hod mit 16 Joa Zitha glernt. Sei Instrument hod drei Melodie- und 15 Begleitsaitn ghabt. Auf ara „Deitschlandtournee“ 1836/1837 hod eam da boarische Herzog Max in Bayern gheat und zum Kammervirtuosn gmacht. Da Siegeszug vo da Zitha aa in hähere Kreise war danach net zum aufhoitn. Die easchte Konzertzitha wia mas heit kennt hat 1862 da Max Amberger in Minga baut.

## Schau aa

* Anton Karas

## Im Netz

* Deutscher Zithermusik-Bund e.&nbsp;V.
* www.KonzertZither.de
Ludwig Zehetner

Da **Ludwig** „Lumpi“ **Zehetner**  (* 16. Meaz 1939 in Freising) is a boarischa Leara, Dialektforscha und Schriftstella.

## Lembslauf

Da Zehetner Ludwig is im obaboarischn Freising aufgwachsn. Nochm Abitur hod a ab 1958 Deitsch und Englisch an da Ludwig-Maximilians-Universität in Minga und an da *University of Southampton* in England studiat. 1963 hod a s' easchte und vier Joar spada as zwoate Staatsexamen fias Leaamt an Gymnasien obglegt. Vo 1963 bis 1965 wor a außadem bei da Kommission fia Mundartforschung an da Boarischn Akademie vo de Wissnschaftn dabei (schaug aa: Bayerisches Wörterbuch).

1967 is da Ludwig Zehetner fiara Joar ois Dozent fia deitsche Sproch in d' USA ganga, nemle an d*'University of Kansas* in Lawrence und ans *General Staff and Command College* in Fort Leavenworth. Ab 1968 hoda am Musikgymnasium vo de Rengschburga Domspatzn Deitsch und Englisch untaricht', seit 1970 ois Beamta auf Lebmszeit. 1988 isa dortn stejvatretnda Schuieita worn. 1977 hoda promoviat; oa Joar spada hoda sein easchtn Leaauftrag an da Uni z' Rengschburg griagt. Seit 1999 isa dortn Honorarprofessor fia boarische Dialektologie.

Da Zehetner zejd zu de renommiadastn Expertn fia d' Boarische Sproch. Er hod massig Biacha, Artikl in Zeitschriftn und andane Sachan gschriemm. 2002 hoda a eingne Sendereih' im "Radio Melodie" ghabt, de wo 2005 fortgsetzt worn is. Aa im Fernseng isa ollawei wieda amoi ois Experte zan segn. 2004 wor a Mitglied in da Jury bei da Aktion *Mein liebstes bayrisches Wort*, de wo vom Landesverein für Heimatpflege und vom Boarischn Rundfunk vaoostòit worn is.

## Werke (Auswoi)

* *Dialekt/Hochsprache kontrastiv. Sprachhefte für den Deutschunterricht. Bairisch.* Düsseldorf 1977 (Schwann) 
* *Die Mundart der Hallertau*, Marburg (Lahn) 1978 (Elwert)
* *Das bairische Dialektbuch*, Minga 1985 (C.H. Beck)
* *Bayerns Mundarten* (37 Dialektproben auf MC mit Kommentaren), Minga 1991 (TVA)
* *Bairisches Deutsch – Lexikon der deutschen Sprache in Altbayern*, Minga 1997 (Hugendubel); Neuauflage 1998 (Hugendubel); revidierte und wesentlich erweiterte Neuauflage 2005 (edition vulpes, Regensburg)
* *Bairisch in Bayern, Österreich, Tschechien. Michael-Kollmer-Gedächtnis-Symposium 2002* (Hrsg.), Regensburg 2002 (edition vulpes)
* *"Domspatzen sehen alle aus, als ob sie Wolfgang hießen ..." - Eine Studie zu den Rufnamen der Schüler des Musikgymnasiums* in: *Festschrift 50 Jahre Musikgymnasium der Regensburger Domspatzen*, Regensburg 1998
* zusammen mit Rupert Hochholzer seit 2002 Herausgeber der Publikationsreihe *Regensburger Dialektforum* (edition vulpes)
* *Basst scho! Wörter und Wendungen aus den Dialekten und der regionalen Hochsprache in Altbayern*, Regensburg 2009 (edition vulpes)
* *Basst scho! Band 2: Weitere Streiflichter auf die deutsche Sprache in Altbayern*, Regensburg 2010 (edition vulpes)

## Schau aa

* Boarische Sproch
* Boarische Umschrift

## Im Netz
* "Mein liebstes bairisches Wort" auf br-online
Finga

**Finga** (medizinisch: *digitus*, Meazoi:*digiti*, dt.: **Finger**) san a Tei vo da Hond. A Finga vo am Menschn hod, bis aafn Daam, oiwäu drei Knochan, de ma aa *Phalanx* (vom griechischn Woat fia a Reih vo Soidodn in da Schlocht) oda in da Meahzoi *Phalangen* nennt. De Phalangen han mid Glenka vabundn und schliaßn agradt an Middlhandknocha (Ossa metacarpi) oo. Bei de Huafviecha hoasst ma d Finga Fessl-, Kron- und Huafboa.

Da Mensch hod on jeda Hand gwehnle fimf Finga:

* an Daam (*Pollex*),
* an Zoagfinga (*Index*),
* an Middlfinga (*Digitus medius*),
* an Ringfinga (*Digitus anularius*) und
* an kloan Finga (*Digitus minimus*).

## Anomalien und traumatische Vaänderungen

Soitn konns vorkemma, doss a Mensch glei sechs oda no mehra Finga on oana Hond hod bei seina Gebuart, de wo nacha a Dokta im Krongahaus wegoparian muass. Vui schwiariga weads, wenn a Mensch ned olle Finga hot vo Gebuart on oda wenna oan oda mehrane valiert durch an Unfoi. Am bleedestn is, wenn ea koan Dama nimma hod, wej do ko a nix gscheid greifa. In dem Foi ises owa oftmois megli, dass ma oan vo seine Zecha an da Hond onaha ko.

## Im Netz

*
Zaubawoid

Da **Zaubawoid** is a Landschaft im Berchtsgoana Land. Zum oan is a recht scheene Gegnd zum Wandan, zum andan is geologisch recht intressant, wei dea Woid auf am Schutthaffa steht, dea vor umadum 3500 Joar durch an Bergrutsch dastandn is. Da Zaubawoid schliaßt se an Hintasää o, dea Sää is durch den ganzn Schutt aufgstaut worn. In Zaubawoid eini kimmt ma vom Ort Hintasää, oda a vo Ramsau iabas *Wirtshaus im Zaubawoid*. S'Bsondane an dem Woid han de großn Felsbrockn, auf dene a oft Baam wachsn.
Bluad

**Bluad** is de Flüssigkeit de im Körpa fliast. Im Bluad hand Bluadkerpa, de wo an Sauastoff zu de Organe bringan, damit de lem. Wenn ma si zum Beispui in Finga schneidt, donn kimmt des außa, und dann kimmt a Krustn, damit sis ned entzindn duad.

Bluad bsteht aus spezieje Zelln, roate Bluadkerpachen, de Thrombozytn und weiße Bluadkerpachen sowia am Bluadplasma, in dem de Zelln schwimman. Es werd vom Herzmuskl duach de Bluadgfäße vom Kerpa pumpt. De Gfäße, de vom Herz wegführn, san Arterien und de, de zruck führn Venen.

As Gfäßsystem vo am erwachsna menschlichn Kerpa enthoit in ebba 70 bis 80&nbsp;ml Bluad pro kg Kerpagwicht, des entspricht uma 5 bis 6&nbsp;l Bluad.

## Im Netz

* Das Blut – recht guade graphische Darstellung im PDF-Format
* Bio-Repetitorium: Bluad – mit Fragn und Antworten
* Wundmanagement: Bluad
* Red Gold — The epic story of blood – exzellente Seitn rund ums Bluad (engl.)
* Blood and blood cells (engl.)
* Quarks & Co PDF-Skript: *Blut – Der ganz besondere Saft.*
Margret Hölle

De **Margret Hölle** (* 2. April 1927 in Neumarkt in der Oberpfalz; † 16. Oktoba 2023 in Minga) woar a boarische Lyrikerin, Erzählerin und Dichterin.

D Margret Hölle is z Naimakk af d Wölt kumma und durt afgwåchsn, spejter is's weggazung, zuletzt hod's z Minga glebt. Si hout a Schauspülasbüldung gmåcht, nou es Schauspülexamen af da Daitschn Schauspülschöl z Minga. Noucha is's fir a lengare Zait a Sprecherin ban Bayerischn Rundfunk gwen. Sait 1956 wern Gedichte vo irer assabroucht, in Zaitschriftn, Schölbejcher, Anthologien, in Rundfunk und in Fernseang. S erschte Bejchal hod's 1976 gebn, dean san nu åndare, oa in da åltn Lånd-Mundort vo da Gechad (Fränkischer/Owerpfölzer Jura), oa in da Schrifthouchsprouch gfoigt.

In iraner Hoamatstod Naimakk hout'sa'se angaschiert, daß es *Museum Lothar Fischer* grindt wird, des is 2004 afgmåcht worn. 
Si woar a Mitglid ba da *süddeutschen Literatenvereinigung [[Münchner Turmschreiber]]*.

## Werk
### Bücher
* A weng wos is aa vüi, 1976
* Iwa Jauha und Dooch, 1981
* Unterwegs, 1988
* Wurzelherz, 1991, 1996
* Blöiht a Dornbusch, 1997
* Distelsamen, 1999
* Zeit aaffanga, 2005

### Hörbuch
* Oberpfälzer Psalm, 2002

## Gsunga und gspült
* Kilza Setti (*1932): *Singende Landschaften*. Sieben Lieder für Bariton und Klavier (2000). Texte as *Distelsamen*
* Jens Joneleit (*1968): *Kitzgrau*. Drei Lieder für Frauenstimme, Bassflöte/Altflöte/Flöte und Klavier (2002). Texte as *Blöiht a Dornbusch*

## Auszeichnungen
* *Kulturpreis der Stadt Neumarkt in der Oberpfalz*, 1990
* *Friedrich-Baur-Preis für Literatur* vo da Bayerischen Akademie der schönen Künste, 1996
* *Nordgaupreis* vom Oberpfälzer Kulturbund für Dichtung, 1998
* *Bayerischer Poetentaler* vo da süddeutschen Literatenvereinigung Münchner Turmschreiber, 2003
* *Kulturpreis des Bezirks Oberpfalz*, 2004
* *Literaturpreis des Oberpfälzer Jura*, 2009
* *Bayerischer Verdienstorden*, 2012

## Im Netz
* 
* Da Artikl in Literaturportal Bayern iwer de Margret Hölle
Griawig

**Griawig**, aa **griawe** oda **griabig** is a Eingschoft, des wo a Moment, a Ort, oda aa Leid hom kina. S'gehd umd Wiakung, de wo de Sachan, de griawig han, auf a Person hom. A Person seiba ko se ned griawig fuin, aba ma fuit se woi, wei ebbs griawigs umadum is. Wann oana sogt "Mei, is des griawig", moant a, dass a mit si sejba und allm umadum recht zfriedn is. Des ko dro liang, dass d'Leid, mit dene a zsamm is, recht griawig han, oda dass a in a griawign Wiatschoft hockt, oda a, dass as in da Sunn flacka oafach recht griawig is. Mit griawig moant ma oft aa gmiatli und erhoisam.

Ob wos griawig is, liagt natürli stark am Betrachta. Wos ma heid recht griawig find, ko moang a scho wiada recht fahd sei.

## Synonyme

gmiatle, nett, lebhoft, leiwand, s passt ois

## Heakumft
*Griawig* kimmt vo middlhochdeitsch *gerüewec, geruowec* (ruahig, gelossn, langsam)

## Beleg
Oipnlerchn

De **Oipnlerchn** oda **Oimlerchn** (aa **Oipnbraunelle**, dt.: **Alpenbraunelle**, *Prunella collaris*) is a Vegal, des wo im Gebirg vorkimmt. Es zejt zua de Spotznvegl, gnaua gsogt zua Familie vo de *Braunelln* (Prunellidae). Da wissnschaftliche Nama *collaris* spuit auf de schworz gfleckade Gurgl o.

## So schaugts aus

Normalaweis san de Oipnlerchn um de 18&nbsp;cm lang und vom Gfiada her ned bsundas auffällig. Wiagn doans im Schnitt umara 40 Gramm.

Es gibt oba guade Bstimmungsmerkmoi. Des is zum oan de schworz-weiss gfleckade Gurgl, zum andan des rostbraune Fleckalmuasta an da Seitn vom Wampn. An de Fliagl siagt ma zwoa weisse Bindn, und s' End vom Schwanz is a bissl hella mit weiss drinad. Bei de junga Oipnbraunejn is de Gurgl no ned so deitlich gfleckad und am Wampn hams mera braun. Vo da Hecknlerchn, de wo eng vawandt is, ko mas aa recht guad weggadkenna, wei de koa gfleckade Gurgl hod und koa so deitliche Zeichnung an de Fliagl, aussadem iss' aa no a guads Stickl kloana.

## Wo mas findt

De Oipnlerchn kimmt vo Spanien und Nordwestafrika bis noch Ostasien fia, oba ibaroi blos in de houchn Gebirg. In Middleiropa gebt se s in de Oipn, in de Karpatn und in de Sudetn.

Im Summa, wanns briatn, trifft mas obahoib vo da Baamgrenzn bis affe zua Schnäägrenzn. Wo a Hang ganz koi is, kemmans aa diafa obe. Im Winta siagt mas aa an Schihittn und in hochglengne Derfa. Fejsn daung eana gscheid, und meistns hupfns aufm Bodn umanand. Wanns eana z riskant wead, vakriachan se si in Fejsspoitn, unta ibastehade Stoana oda in de Latschn. Wanns ned briatn, vagabundierns a bissl umanand, oba ned recht vui. Moast gähts grod a wengal diafa ins Toi obe, wanns grod recht koid wead.

## Wos eana schmeckt

De Oipnlerchn meng gern Insektn, Wirma, Spinna, Schneckn und aa Pflanznasama. In Roosepfe deans aa manchmoi noch Leckabissn suacha. Im Winta kemmans aa ans Voglheisl und hoin se ausm Abfoi vo de Hittn und Berghotels wos' braucha kennan.

## Stimm

Des Liadl vo da Oipnlerchn bstäht aus vui Zwitschan und Drillan, wia bei da Fejdlerchn, kannt ma song, blos bei weitm ned a so ausdauand. Beim Singa sitzns auf da Erdn oda steing zuaram kurzn Boizfluag auf. Ruaffa deans moastns „trrli“ oda „trrüi“.

## Nest und Bruadpflege

Briatn dean de Oipnlerchn ab Ende Mai, auf fejsige Häng obahoib vo da Baamgrenzn. De Arbat dean se si hächstns zwoa Moi im Joar o. As Nest bauns in a Senkn im Bodn oda in ra Fejsspoitn. Des is nachand a zierlicha, locka zsamadrahda Napf aus Stengaln und Wurzln, innen mit Moos, Flechtn und manchmoi aa mit Fedan und Hoar auspoistad. Drinad liang im Schnitt 4-5 hejblaue, 23&nbsp;mm lange Oa. Noch 13-15 Dog schlipfan de Kloanan, und bevor dass s fliang kennan, sans aa scho wieda ausm Nestal draussn, moastns noch 16 Dog. Manndal und Weiwal hejfan beim Briatn und beim Fuadan vo de Kloana zsam.

## Sunst no

De Oipnlerchn kennan in Freiheit bis ocht Joar oid wern.

## Beleg


## Im Netz

* 
* 
* Eintrog bei da ''Schweizerischen Vogelwarte''
Wougroa

**Wougroa** (iwerregionoi: *Wogroa*, *Wograin* (amtli: **Wagrain**) is a Morktgmoand im Pongau im Bundeslond Soizburg.

Da Ort ligg im Schivabund Amadè, in oan vo d' grässtn Schigebiat in Esterraich. Im Mittloiter is d' Umgewung Bergbaugebiat gween. Durch'n Ort fliasst de Wougroaner Aachn (oder aa Kloaouler Bouch gnonnt).

## Geografie

Wougroa ligg im Pongau za. 9&nbsp;km ästlich vo Saiger Hons. Im Ortstoae Schwoaghof befindt se d' Wossaschain vo da Soizach und da Enns. De hächste Dahewung befindt se mid 2.037 m auf da Gouwe am siadlichn Gmoandrond.

### Katastralgmoandn

De Gmoa setzt se aus d' foigaschtn Katastralgmoandn zomm:

***Wougroa** *(Wagrain)*
***Hof** *(Hof)*
***Hofmorkt** *(Hofmarkt)*
***Schwoaghof** *(Schwaighof)*
***Vurderkloaoul** *(Vorderkleinarl)*
***Moarderfe** *(Moardörfl)*
***Kirchbon** *(Kirchboden)*
***Huabderfe** *(Hubdörfl)*

### Nouchbargmoandn

De Nouchbargmoandn vo Wougroa sand:

* Saiger Hons *(za. 10 km)*
* Flochau *(za. 8 km)*
* Kloaoul *(za. 7 km)*
* Hittau *(koa Stroussnvabindung)*

## Nomansherkunft

Da Nom Wougroa setzt se aus d' boadn mittlhochdeitschn Wärschter "wac" (bewegts Wossa, Fluss) und "rein" (Roa, Wiasn, Hong) zomm.
1243 weascht an Soizburga Ortsnomansbuach "Wakrein" as easchtmoi urkundlich dawänt, umara 1350 "Wachrain" und 1382 "Wakchrain" gschrim. Untam Aifluss vo da Schriftsprouch iss donn schliasslich za daheitingSchreibwais kemma.

## Woppm

As Woppm vo da Gmoa is: "In Rod a goidane Spitzn, in dera iwer natirlichm Wossa auf greanem Uafa a sijwerner Zinnturm mid an Tor und zwoo Fenstern stet."

## Bemerknsweaschte Bauwerk

* Gotische Pfoukirch mid Obauschtn aus da Zaid vo 1450 bzw. 1711. Hochoitou vo 1976 mid gotischer Madonna.
* Barocke Filialkirch Heiliger Franziskus (1616 baud)

## Persänlichkaitn

* Mohr Joseph (1792-1848) Textdichter vom Waihnouchtslial Stille Nacht, heilige Nacht
* Korl Hainrich Woggerl (1897-1973) Esterraichischer Dichter
* Rouhmoser Lois (1939-2005) Da Grinder vom Unternehmen *Atomic*

## Im Netz

* Webseite der Gemeinde
*
Klognfuat

**Klognfuat** (aumtlich: **Klagenfurt am Wörthersee**, slowenisch: *Celovec ob Vrbskem jezeru*, slow. Dialekt: *Clovc*) is de Laundeshauptstod vom Bundeslaund Karntn. Mit  Einwohna (Staund ) is Klognfuat damid de sechstgreßde Stod von Östareich.

De Statutarstod Klognfuat is da Sitz von da Karntna Laundesregiarung, von da Beziakshauptmaunnschoft (Klognfuat-Laund), vom Bistum Gurk, von da Olpen-Odria-Universität, vom Flughofn und von vüle weidare effendlige Eirichtungan. Wengn seina Nachn zum Werthasee und wengn seina Sehnswiadigkeitn is Klognfuat a wichtigs Zentrum vom Tourismus in Östareich.

## Gschicht

Klognfuat is vum Karntna Herzog Hermann gegründat woadn. Zum easchtn Mol is 1193 ols „Forum Chlagenvurth“ urkundlig awehnt woadn. Weils owa zu noh am Iwaschwemmungsgebiad von da Glan glegn is, hod da Bernhard von Sponheim anno 1246 de Stod nei gegründat. Im Joah 1514 is de Stod fost gonz duach a Feia zasteat woan. Bis 1592 is noch Pläne vum Domenico de Lalio ausgebaud woadn und is im 16. und 17. Joahundat wieda aufgebliat. 1809 iss duachn Napoleon eaobat woadn. De Stodmauan seind doraufhin gsprengt woadn. 1863 is Klognfuat ons Eisnbohnnetz ongschlossn woan und is zum echtn Zentrum von Karntn aufgstieng.

## Prominenz

* Ingeborg Bachmann, Schriftstejarin
* Udo Jürgens, Schlogasenga, Musikant
* Wolfgang Puschnig, Universitetsprofessor, Jazzmusikant
* Roland Rheiner, Architekt
* Bernhard von Spanheim, Herzog vo Karntn, Stodgrinda
* Johann von Viktring, Gschichtsschreiba

## Literatua

* Wilhelm Baum: *Klagenfurt. Geschichte einer Stadt am Schnittpunkt dreier Kulturen*. Kitab Verlag, Klognfuart 2002, ISBN 3-902005-13-0.
* Ingeborg Bachmann: *Jugend in einer österreichischen Stadt*, in: Ingeborg Bachmann: *Meistererzählungen*. Piper, Minga 1961, S. 7-17.
* Uwe Johnson: *Eine Reise nach Klagenfurt*, Suhrkamp-Taschenbuch 235, Frankfurt am Main 1974, ISBN 3-518-06735-4

## Im Netz

* Stod Klognfurt
*
Goidegg im Pongau

**Góidégg an Pongau** (Deitsch: *Goldegg im Pongau*, Kurschzform: *Goldegg/Pg.*), aa dia "*Perle vam Pongau*" gnennt, is a Gmoah an Soizburger Lond an Pongau in Ésterreich mid 2.446 Eihwóner (Stond: 1. Jénner 2011). 's Derfai liagg direkt am Góidéger See, am kloan Moarsee.

## Geograafie
Góidégg liagg auf am Sunnplató auf 825 m. ywern Meer und is dia Grenzgmoah zan Pinzgau. Vah Góidégg aus fliassend zwee greesserne Bachai in d' Soizach. Zan Oan da Sejbouch (Arzenbouch) und zan Onnern da Wengerbouch der aa durch 'n Puzengroum und durch Schwoschzach fliasst. Bekonnt is Góidégg bsunderscht durch seine zwó Seen, 'n moarhoiting Góidégger See *(Goldegger See)* und am Béndlsee *(Böndlsee)*, aa Scheiwlingsee *(Scheiblingsee)* gnennt.

### Katastroigmoanden
Góidégg bsteet aus fóigerschte Ortschoften und Ortstoaé:

***Oidenhof** *(Altenhof)* wai dou friara da oide Hof, de oide Buag gwein is 
***Bón** *(Boden)*
***Buachberg** *(Buchberg)* sejg is da Hausberg
***Enkerbiché** *(Enkerbichl)*
***Hasling** *(Hasling)* bnonnt nouch 'm Hasling Guat
***Hofmork** *(Hofmark)* is da Bereich umers Schlóss
***Moarhof** *(Maierhof)* bnonnt nouch 'm Moarhof Guat
***Moarch** *(March)* bnonnt nouchm Moarch Guat
***Mitterstoah** *(Mitterstein)*
***Ówerhóf** *(Oberhof)* bnonnt nouch 'm Ówerhóf Guat
***Schottau** *(Schattau)* bnonnt nouch 'm Schottau Guat
***Góidéggwéng** *(Goldeggweng)*

### Nochbargmoanden
Góidégg grenzt an fóigerschte Gmoaner óné:

## Woppm
's Woppm vah da Gmoah is: *„In an róden Fejdel a góiderne Écken (Spitzen), blégg mid am róden Lindwurmkópf und boaderseits begleitt vah je oaner góidernen Króne.“*

Ursprynglich is as Woppm netter aus d' róden Segmentt und 'm góidforwernen Stickai bstonden. Da Lindwurm und d' Króne stommernd vam Woppm vah da ausgstorwernen Familie Schernberg, dia Toaé sand erscht durch d' Groufm ins Woppm integrirscht wourn.

## Torismus
In Góidégg gibbs vier Liftt, dia bsunderscht gern vah Familien mid Kinder bsuacht wernd, weih dia Pistner nid gour z' sticki sand.
Unterondrem houd Góidégg aa an 18-Lóch Góifbloutz.

## Sejchenswerschts
* Schlóss Góidégg
* Góidégger See
* Béndlsee
* Góifbloutz
* Drói Buachen (*Naturdenkmoi*)

## Nétzseiten
*http://www.goldeggamsee.at/ 
*http://www.goldegg.gv.at/
*http://www.museum-goldegg.at/
*http://www.schlossgoldegg.at/
*http://www.malakademie-goldegg.org/
*http://www.golfclub-goldegg.com/
*http://www.rot-weiss-rot.at/
*http://www.trachtenmusikkapelle-goldegg.at/
*http://www2.salzburg-online.at/perchtenverein-goldegg/
*https://web.archive.org/web/20110202225433/http://www.singkreis-goldegg.com/
*http://www.peitschenverein-goldegg.at/
Safer Sex

**Safer Sex** (af boarisch: Sicharana Sex) is a Begriff, demma hernimmt, seid der gonze Dischkurs midn HIV undm AIDS afkumma is. Des haßt desweng a so, damid ma siacht, dasss zwor kane absolut *sichan*, owa um Einiges *sicharane* Sexualkontakte gem kau. Des haßt, dasss nimma gonz a so gfährli is, dass ma si sexuell üwadrogbore Gronkheitn eihhoid. Bei uns sogt ma monksmoi a **gschützta Sex** dazua.

Vabreit hod si des Gonze domois, wia de Immunschwächngronkheid AIDS in da effntlichkeid bekonnt worn is. Mid große Werbeakzionen homs vasuacht, dass ma d'Leid dazua bringt, dasss regümäßig und söibstvaständli Kondome hernehman bein Sex. Des wirkt ned nur geng d'Vabreitung von AIDS, sondan a vo Hepatitis B, wos nu vüi austeckada is. A Infekziona mid Hepatitis C wern dadurch weniga.

## Wos ghead dazua

Es san vo de Gsundheitsbehöadn  einige Empfehlungen gem worn um den Sex sichana z macha. Es san im foigandn a boar aussegschriem, de recht heifig in de Biacha gnennd san.
* Ma soit am bessan oam oanzign Paatna trei bleim
* M soit ned mid fremde Köapaflissigkeitn in Kontakt tren. Dazua ghead: Bluad, Sperma odas Vaginalsekred.
* Konsequenz beim Sexspuizeig: A jeda nimmt nua sei eigans und noch Gebrauch weads desinfiziad.
* Konsequents heanemma vo Kondome und evtl. Gummihandschua wann a penetriernde Praktik oogwendt wead.
* A wenn des Riskio beim Fellatio oda Cunnilingus se HIV zum hoin ned so groß is, soit ma se dabei voa de andan Krangheidn schützn: De Samaflissekeid ned schlucka, Kondom oda a spezielle Latexfolie (beim Cunnilingus) vawendn.

Üwa de Wiakung und de Eahähung vo da Sichaheid wead in manche Punkt hefte dischkriad. Nimmd ma ois Beispui de Treue zu oam oanzign Partna, setzt des natüale dem Partna sei Trein umkead genauso vorraus.

## Beleg


## Literatua
*Wörterbuch Sexualität, de Gruyter 2003 ISBN 3-11-016965-7
Standl

A **Standl** is a Vakaufsstej füa Waren vo olle Artn, de im Gegnsatz zu nam Lodn ned fest aufbaud is, und wo da Vakauf hauptsächle im Frein stattfind.

## Artn vo Standln
Bekannte Artn vo Standln san de Standln vom Viktualienmarkt in Minga oda Pasing, oda de Standln vom Christkindlmarkt z Weihnachtn.
Leps

**Leps** isch:

*an Órtstoal va Zerbst/Anhalt in Låndkreis Anhalt-Bitterfeld in Sachsen-Anhalt
*an alkohólisches Getrénk; schaug unter Leps (Getränk)
Aufham

**Aufham** is a Dorf im Rupertiwinke, war bis 1978 a eignständige Gmoa und is heit grässda Ortsteil vo da Gmoa Anger im Berchtsgoana Land. Aufham liegt am Fuaß vo de Oipn, da Hausberg is da Staffa, und der is 1771 Medtda houh.
Staffa

Da **Staffa** (1771 m) is oana vo de Hausberg vo de Reichahoia und da Hausberg vo Piding und Aufham und gheart zua Staffagruppn, de wiedarum zua de Cheamgaua Oipn dazuagheart. Direkt undan Gipfe is as Staffahaus oder aa Reichahoia Haus, a Hüttn vom Reichahoia Oipnverein, de wo aa a Wirtschaft und a Unterkunft is. Direkt do is aa a kloane Kapejn. Des eisane Gipfekreiz is vo 1853.

## Staffagruppn
De Staffagruppn, des fejsige Bergmassiv, streckt se viigipfig und 10&nbsp;km lang hi vo Piding an Ostn bis Inzej an Westn. Der Gipfezug fangt im Ostn ois gacha Woidbugl o an Fuadaheiberg, an Hausberg vo Staffabruck und Piding, as Gipfekreiz steht auf dem 1317 m houhan Fuadaheistoa, obwoi no Woidbugl no häha is. Geographisch hoaßt er Vordastaffa.

Vo dem ziaght a Fejsgrod (Ostgrod) zum eigantlichn Staffa (Standdartdeitsch *Hochstaufen*) auffe (1771 m) und dann weida und wieder owe iban Mittlstaffa (1618 m) und an groußn Rieß, de Roßkarschartn, gehts ibe zua de Staffa-Gipfen, Zenokopf (1756 m) und da Zwiesl (1781 m). Dia zwoa han noh beinand und ma hoaßts aa Hintdastaffa. Der Zwiesl ist die hächste Gipfe vo da ganzn Gruppn. Mit oan schmoiann Grod kimt dann no da westliche Eckpfeila vo da 10&nbsp;km langan Bergkettn, da Gamskoge (1750 m) und herd af mitm Scharnkopf (1355 m), der staj und fejsig zum Weißboch obricht.
Sexualität

**Sexualität** wead ois oigmoana Obabegriff fia vaschiadne Themenkomplexe heagnumma:

* De Existenz vo gschlechtli differenziade Lebewesn, de se in de meistn Fäj in Manndal und Weiwal aftein und mid spezialisiade Meakmoi ausgstottdsan, wo se gengseitig dagenzn und aso de Fuatpflonzung megli mocha.
* As gonze Vahoitn rund um an Sex, wo's ba de meisdn Viecha af a reins Fuatpflonzungsvahoitn ausselaffd. As Haptzui is dodobei de Kopulation, de za ana Befruchtung fiahd. Ba de Primatn, voa oim ba de Menschn, vaschiabd se des a weng in Richtung erotischs Vahoitn, mid'm Zui, an Keapa und de Gschlechtsorgane zan Stimulian und a erotischs Lustgfuih heazastejn.
* De gonzn gfuihsmässing Aschpekt, de wo mid'm sexuejn Vahoitn zammhenga, wia Bindunga, erotischs Valonga, erotische Lust, Leidnschoftn etc.
* Olle kognitivn und kuituarejn Aschpekt, de se um de drei owan Punkte draan, oiso de af de Sexualität bezongna Sittn, Glaumspositiona, Weatsystem, mentoin Modej, Symboi, d' **[[Liab]]** etc.

De Sexualität van Mensch findd iahn Ausdruck af ra broadn Skala vo Vahoitnsweisn, emotionejn Zuastend und soziokuituarejn Praktikn. In de moasdn menschlichn Gsejschoftn wead de Sexualität duach gsejschoftliche Norma reglementiad, duach de festglegd is, wo's vapflichtnd, weatgschetzd, anoamoi oda vabotn is. De menschliche Sexualität untaliegd om stending Wandl, obhengig vo da jeweijing Region af da Wejd, da Kuitua und da Gschicht.
Botschamperl

A **Botschamperl** („Nochttopf“, „Nochtscherm“) is a gräßane Schissl mit am Hengl, in dem Mandl un Weibal in da Nacht eahna Gschäftl varichtn kennan. Des Woat is oans vo de ausm Franzesischn zuagroastn Wöata und schreibt se bei dene *pot de chambre*, spricht se: *podschombre*.

De Botschamperl san in da friahnan Zeit notwendig gwen, weil de Kloos net wia heitzdogs in da Wohnung, sondan außahoib gwen san. Do wars natürlich sejbst im Nachtgwand z koid um üwan Hof z'geh, vor allem im Winta. Üwa d Nacht san de Hoofan untam Bett gschtandn. In da Friah san de Botschamperl oafach ausm Fensta gschütt worn. Erscht spater iss ma drauf kemma, daß hygienischa is, wann mas extra in a Gruam oda am Kanal entsorgt.

De Erfindung vo da Kanalisation und de Kloos in da Wohnung, de an de Kanalisation oogschlossn worn san, hom de Botschamperl langsam unnötig gmacht. Heitzdog wern Botschamperl fast nua no füa kloane Kinda braucht, füa dee as Kloo z houch is.

In da Stood, z'Minga, hots bis 2005 des woi wejdweid oanzige Botschamperl-Museum gem.

## Im Netz
Emmaschbea

**Emmaschbea**, amtle *Englmannsberg*, is a Doaf drei Kilometa weg vo Reischbo und uma zwejf Kilometa weg vo Dinglfing. Emaschbea is heit a Oatstei vo Reischbo (amtle *Reisbach*) und khead zam Landkroas Dinglfing-Landa.

## Sengswiadigkeitn

### Bautn unta Dengmoischutz
* Viaseithof, Dingolfinger Str. 82 (vo 1840)
* Pfoarhof, Dingolfinger Str. 83 (17./18. Joarhundad)
* Katholische Pfoarkira St. Willibald, Dingolfinger Str. 86 (Baukean ausn 12. Joarhundad)

## Im Netz
* http://www.englmannsberg.de
Arnsberg

**Arnsberg** is a Stod im Saualond. In da Stod wohna heid a bissl mehr ois wia 73.000 Leid (2015). Arnsberg is aa d'Haptstod vo dem Regiarungsbeziak, der wos genau a so haßt. A Wohrzeichn vo da Stod is da Glocknturm in da Oidstod.


Arnsberg-3.jpg|Oids Rodhaus
Arnsberg1-3.JPG|Oida Moakt mid Maximilianbrunna undm Haus zua Krim
Arnsberg-1a.jpg|Aufgong zua Oidstod
Arnsberg-2.jpg|Aufgong zua Oidstod, Lodn und Hotel
Ehmsendenkmal 2015.jpg|Ehmsendenkmoi („Flüsterhäuschen“)
AbgFlüsterhaus.jpg|Blick vom Flüsterhaus auf de Oidstod
Arnsberg-4.jpg|da Glocknturm, des Wohrzeichn vo Arnsberg
Arnsberg 2011 01.jpg|Blick üba de Stod
Karl Obermayr

Da **Karl Obermayr** (* 4. Aprui 1931 in Freising; † 3. Juni 1985 in Heidelberg) is a boarischa Schauspuia gwen.

## Sei Werk
Vo de vuin Roin, wo da Obermayr Karl gspuit hod, bleim viare bsondas in Erinnerung. Sei gressda Erfoig wor ois Manni Kopfeck im Monaco Franze. De Roin ois besta Spezl hod eam im ganzn boarischn und deitschn Sprochraum bekonnt gmacht. Owa scho vorher hoda se 1974, aa in a Helmut-Dietl-Serie, in „Münchner Gschichtn“, ois uriga Wiat a Denkmoi gsetzt. Zeitlos is a de Franz-Xaver-Bogner-Serie „Familie Meier“, wora an Familienvodda spuit. De viate aussastechande Roin is Der Ruepp, a vafuimts Buach vom Ludwig Thoma.

Da Obermayr Karl hod owa aa in am Haffa andane Fernsehserien mitgspuit, wia *Komödienstadel*, *Meister Eder und sei Pumuckl*, *Königlich Bayerisches Amtsgericht* und *Weißblaue Gschichtn*, aa im Fuim „Die Überführung“  vom Georg Lohmeier und im Zwoateila „Rumplhanni“.

Kuaz, wos mid de Draaorwatn vo *Kir Royal* fertig gwen san, wora aa no tragischaweis an Pfarra bei oana Beerdigung spuit, is da Karl Obermayr dann gstorm. Grod 54 Joar, stirbt er an am Hirntumor. Bis zum Schluss hoda bei "Die Grandauers und ihre Zeit", der Hearspuiversion von da Fernsehserie "Löwengrube", middoo. Eam zua Eahr homs nacha de Haptfigur in da Fernsehserie mit Jörg Hube in "Karl Grandauer" umdafft.

## Fuim
*1965 - Der alte Feinschmecker; mid Michl Lang, Lucie Englisch und Ludwig Schmid-Wildy 
*1966 - Stahlnetz - Der fünfte Mann 
*1969 - Eros Center Hamburg 
*1972 - Plonk 
*1974 - Die Jungfrau von Orleans 
*1977 - Halbzeit; mid Iris Berben und Gaby Dohm 
*1977 - Der Hauptdarsteller; mid Mario Adorf und Hans Brenner 
*1978 - Fast wia im richtigen Leben; mid Gerhard Polt und Gisela Schneeberger 
*1978 - Zwischengleis 
*1979 - Die letzten Jahre der Kindheit; mid Gerhard Gundel und Jörg Hube 
*1979 - Die Überführung; mid Toni Berger 
*1979 - Der Ruepp; Literaturverfilmung nach Ludwig Thoma, Regie: Kurt Wilhelm 
*1983 - Martin Luther; mid Lambert Hamel, Dieter Pfaff, Horst Sachtleben und Enzi Fuchs 
*1983 - Kehraus; mid Gerhard Polt und Gisela Schneeberger 
*1984 - Klein, aber mein!; mid Enzi Fuchs und Maria Singer 
*1984 - Mamma Mia - Nur keine Panik; mid Thomas Gottschalk, Helmut Fischer und Uschi Glas 
*1985 - Sterne fallen nicht vom Himmel; mid Sky du Mont und Diether Krebs

## Fernsehserien
*Komödienstadel 
*Die seltsamen Methoden des Franz Josef Wanninger 
*Der Kommissar 
*1969-1971 - Königlich Bayerisches Amtsgericht; mid Hans Baur und Georg Blädel 
*1969 - Ein Sommer mit Nicole 
*1974-1975 - Münchner Geschichten; mid Günther Maria Halmer und Therese Giehse 
*1981 - Die Rumplhanni, mid Monika Baumgartner 
*1982-1983 - Meister Eder und sein Pumuckl; mid Gustl Bayrhammer 
*1983 - Monaco Franze - Der ewige Stenz; mid Helmut Fischer und Erni Singerl 
*1983 - Familie Meier 
*1986 - Kir Royal; mid Franz Xaver Kroetz und Dieter Hildebrandt 
*Tatort (Fernsehreihe) 
*Polizeiinspektion 1 
*Der Alte 
*Derrick 
*SOKO 5113

## Hearspui
*1979-1985 - Die Grandauers und ihre Zeit

## Im Netz

* 
* Karl Obermayr in „Fast wia im richtigen Leben“
Eisnkappl-Vellach

Omerkung: Ortsnomen im Fliasstext san im Regionaldialekt gschrim.

**Eisnkappl-Vellach**, oder auf Slowenisch: **Železna Kapla-Bela** ( hochdeitsch: **Eisenkappel-Vellach**, moastns oafoch *Bad Eisenkappel* gnonnt) is a zwoasprochige Morktgmoa und z' gleich da sidlichste Morkt vo Östareich im Bezirk Völkermorkt  *(Okraj Velikovec)* in Kärntn.

Ois oanziger Ort in Östareich troogt Bod Eisnkoppl des Doppeprädikat Kur- und Luftkurort. Durch de geomorfologische Log wead jeedn Dog de Toifluft am Omd durchs Osinkn vo da Bergluft daneiert. s gib iwas gonz Joar iwa koan Toineewe und im Durchnitt 176 Sunntoog.

## Geografie

### Geografische Log

De Gmoa ligt im Vellachtol in de estlichn Karawankn, in da Nachn zua da Grenz noch Sloweenien.
Demnoch bsitzt Bod Eisnkoppl aa zwoa bedeitnde Grenziwagäng: 'n Seebergsottl *(Jezerski vrh)* und an Paulitschsottl *(Pavličevo sedlo)*.

### Gmoagliedarung

Eisnkoppl-Vellach bsteet aus de 11 Katastroigmoana Bod Vellach *(Bela)*, Bloosnitzn *(Spodnja Plaznica)*, Ebriach *(Obirsko)*, Bod Eisnkappl *(Železna Kapla)*, Koprein-Petzn *(Pod Peco)*, Koprein-Sunnenseitn *(Koprivna)*, Leppn *(Lepena)*, Lobnig *(Lobnik)*, Rechberg *(Reberca)*, Remschenig *(Remšenik)* und Trögern *(Korte)*. s Gmoagebit gliadert se in foigande 14 Ortschoftn:

## Bevöikarung

Laut da Voikszälung voo 2001 hod de Morkgmoa Eisenkoppl-Vellach 2.710 Eiwoner. Dodavo san 57% vo de durt leewandn Leid deitschsprochige Östareicher und 38% san slowenischsprochige Östareicher.

Zur da remisch-katholischn Kirchn bekennan se 91% vo da Gmoabevöikarung, zur evangeelischn Kirchn und zum Islam jeweils 2%. Ois konfessionslos bezeichnan se 4%.

## Galerie


Image:Eisenkappel Hauptplatz 17112006 01.jpg|Hauptblotz vo Bod Eisnkoppl
Image:Eisenkappel Vellach 1 Schloss Hagenegg 17112006 8365.jpg|Schloss Hangegg
Image:Rechberg Ort mit Schloss 17112006 02.jpg|Da Ort mim Schloss Rechberg
Image:Rechberg Schloss 17112006 01.jpg|Schloss Rechberg


## Im Netz
* 
* Museum Gedenkstättn Peršmanhof
* Kirchleintroong
Monaco Franze

De zehnteilige boarische Fernsehserie **Monaco Franze – Der ewige Stenz** vo 1983 spuit in Minga und Minga hoaßt auf italienisch *Monaco di Baviera*, vo do kimt da Nom *Monaco*. Da Monaco Franze is a Münchner Polizeibeamter von da Kripo, mid den richtign Nom Münchinger Franz (gspuit vom Fischer Helmut), der zsamm mid sein Kollegen und bestn Spezl, im Manni (Obermayr Karl) dauernde Ermittlungen in punkto Frauen macht. Buach und Regie: da Dietl Helmut und da Süskind Patrick.

## Foing
# *A bisserl was geht immer*
# *Die italienische Angelegenheit* 
# *Kalt erwischt!*
# *Der Friedensengel*
# *Der Herr der sieben Meere*
# *Mehr seelisch, verstehn's?*
# *Ein ernsthafter älterer Herr* 
# *Macht's nur so weiter!*
# *Wo ist das Leben noch lebenswert?*
# *Abgestürzt*

## Darsteller
# Franz Münchinger (gspuit vom Fischer Helmut) 
# Annette von Soettingen (Kubitschek Ruth Maria) 
# Manni Kopfeck (Obermayr Karl) 
# Olga Behrens (Kaufmann Christine) 
# Haushälterin Irmgard (Singerl Erni) 
# Kriminaldirektor Erich Goeberl (Bayrhammer Gustl) 
# Tierpark-Toni (Fierek Wolfgang) 
# Zollbeamter (Polt Gerhard) 
# Elli (Schneeberger Gisela) 
# Dolly (Dollar Dolly) 
# Prof. Felix Hallerstein (Sedlmayr Walter) 
# Dr. Braun (Guth Klaus) 
# Dr. Schönfärber (Hegarth Alexander) 
# Türsteher Ricky (Gottschalk Thomas) 
# Beamtda vo da Pensionskass (Wessely Rudolf) 
# Frau Mueller-Atchinson (Philipp Ulli) 
# Lisi Schleibinger (Drexel Ruth) 
# Jacqueline (Pascal Olivia) 
# Frau Gralhuber (Fuchs Enzi) 
# Gmiaßdandla Herr Loeb (Harlander Willy) 
# Lilly (May Michaela) 
# Wirt im Stehausschank (Berger Toni) 
# Tankstejnbsitzer Herr Röhrl (Hube Jörg) 
# Kugler-Wirt (Straßner Fritz) 
# Box-Manager Ratzinger (Brenner Hans)
# Zollbeamter: Gerhard Polt
Aschenau

**Aschenau** is a kloans Derfal in Niedabayern, des liagd zwischn Schworza und Neihausn. An Aschenau fliassd a Bachl namens Schworza vorbei. Etzan is Aschenau a kloans Derfal, mid 414 Leid, wobei do a de umliagenden Gebiete zejd wern und kirchlich gseng is a Expositur.

Gsellschaftle gehd hou her in Aschnau, mid 6 Vaeine, vom Sportvaein bis zur Landjugend und 3 Stammtisch is ois do. Jeds oa gibt fui Festa, wo se de Leid drefan und fui Leid keman af Aschnau. Olle dand do wos fia ehra Dorf und bsundas fia de Kircha.

## Einwohna

De ehemolige Gmoa Penznriad (mid Aschenau) hod 1841 16 Haisln ghobt, 1846 45 Haisln und 380 Einwohna. Heit homs 414 Einwohna in 141 Haisln.

## Gschicht
Aschenau is s´erste Moi im 12. Joahundert erwähnt woan und 1310 hods in da "Eschenau", wias friara ghoisn hod, scho a Forsthaus mid Gaststum gem. 1808 hod Aschenau mid'n Nochboaoat Pernzriad de Gmoa Penznriad buidt. Davoa is vum Landgricht Mitterfels vawoidt worn. 1869 is in Aschenau de easte Schui baut worn und 1887 de Kirchn, de no heit stähd. 1973 is de Gmoa Penznriad noch 165 Joa Eignständigkeit in de Gmoa Offaberg eingliadat worn.
Sternsinga

Des **Sternsinga** find imma so zwischn 3. und 6. Jenna stott. Jeds Joar gengan do a boa Buam oda Madl in Sternsingagwanda in eanan Gebiet vo Haus zu Haus und singan a boor Liadl und song eanare Sprichal auf. Damit saumens Ged fia de Oarma und ob und zua griangs a weng an Schogglad oda aundas siaß Zeig.

Des gaunze wird vo da katholischn Kiach gmocht, de wos a des Göd daun weidageben. Meistns gengan de Ministranten vo dera Kiach, oba oft a aundre junge Buaschn und Madln oda Kindln.

Nochdems eanare Sprichal aufgsogt haum, schreims meistens nu 20+C+M+B+1* aufn Diastock. Des soid *"Christus mansionem benedicat"* hoaßn - auf guad boarisch *"Kristus segne des Haisl"* - und ned, wia de meisten moanan, *Caspar, Melchior und Balthasar*.
Kabarett

Unta **Kabarett** vastähd ma in Bayern und anderswo a Kunstfoam, ba dea hoffndli gscheide Leit anderne zan Lacha bringan, aber eb'n ned bloß dadurch, dass an Schmarrn erzähl'n oda sonstwie dumm daherred'n, sondern indem dass eb'n gscheid daherredn. Ma muass aufpass'n, dass ma de Kabarettistn (so hoassd se oana, dea wo se in dera Kunstfoam betätigd) ned mit de Hanswurscht'n vawexld, de wo se ois "Comedians" bezeichna, wei des is nämli a himmlweidea Untaschied.

## Heakunft

Herkemma duad des Woat ogebli vo de Franzosn, bei dene a Schonkwirtschoft *cabaret* hoassd. Mid'm Adoptiern vo de franzesischn Weata ham ja insbesondere de Bayern no nia a Problem g'hod, und seitdem hoassd a Wirtschoft, in dea d'Leit ned bloß eana Bia, sondern aa eana anspruchsvolle, aba trotzem lustige Untahoitung kriagd ham, hoid *Kabarett*. So richtig ang'fangd hod des gonze in de zwanzga Joa in de groußn Städt wia: Berlin, Wean oda Minga, weil's mid'm End vo da Kaisazeid de Großkopfert'n endli eigseng ham, dass se de Leit an Mund einfach ned gern vabietn lossn. Und wia ma dann endli nimma ins Zuchthaus kemma is, bloß wei ma irgendan Minista recht derbleckd hod, san natiali de Kabaretts wia d'Schwammal ausm Bodn gschossn.

Zwoar hod sich des in am Zeidraum, dea wo, je noch Zeidrechnung, zwischn zwejf und tausnd Joa dauad hod, ois nochmoi g'ändad, owa danach is eascht richtig aufganga. De Alliiertn hams ziemli schnej kapiad, dass's grad mid'm Kabarett, voraus wenns von so gscheite Leit wia'm Dieter Hildebrand und'm Sammy Drechsel gmochd wead, vui dazua beidrong kinnan, dass da oide Mief aus de Köpf von de Leit aussakimmd.

## Kabarett in Bayern

Bayern scheint fia de Kabarettist'n a recht a guads Pflasta zum sei, weil sunst gabs ned so vui davo, de wo obndrei aa no weid iwa die Grenz van Freistoot hinaus eanane Anhänga und eana Publikum findn. Etliche vo dee wirklichn Hochbuagn van Kabarett find'n se in Bayern, so beispuisweis as Lustspuihaus und die Lach- und Schiaßgsejschoft in Minga, owa aa's Scharfrichtahaus in Bossa, da wo Joa fia Joa des gleichnamige Beil valiehn wead. In Bayern gibds owa ned bloß boarische Kabarettist'n, sondern aa an ganz'n Haufa anderne, beispuisweis Frankn wia den Erwin Pelzig (Frank Markus Barwasser) oda den Urban Priol, ja sogar Tiakn wia den Django Asül (wobei ja grad dea af de Frog, wo ea eingdli heakimmd, oiwei "Hengersberg" sogd).

## Derbleckn

Dass des Kabarett in Bayern so bliabd is, liegd meglichaweis a do dran, doss des Derbleckn vo de Großkopfert'n a longe Tradizion hod. Bis in de heiting Dog ghead jo aa da Stoakbiaostich af'm Nockherberg zu de Höhepunkte im boarischn Kiachnjoa, und des gonz gwiss ned bloß wenga dem guad'n Bia, sondern weils da de Politika anständig higrieb'n werd, wos's gonze Joa wieda ois ogstejd hom.

## Kabarettistn ausn boarischn Sprochraum

* Alfred Dorfer
* Monika Gruber
* Günter Grünwald
* Josef Hader
* Bruno Jonas
* Toni Lauerer
* Alf Poier
* Gerhard Polt
* Helmut Qualtinger
* Willi Resetarits
* Helmut Schleich
* Martina Schwarzmann
* Christian Springer
* Karl Valentin
* Sigi Zimmerschied
Saalach

De **Saalach**, (Pinz- und Pongaurisch aa *Soiach*, Soizburgarisch: aa *Saaloch*) is a 103 Kilometa langer Fluss in da Euregio Soizburg - Berchtsgoana Land - Traunstoa.

## Grunddatn

* Läng 103&nbsp;km 
* Gwejn Gamshag 
* Gwejnhehn 2.178 m 
* Mind bei Freilassing und Soizburg in de Soizach 
* Mindungshehn 408 m 
* Hehnuntdaschid 1.592 m 
* Eizugsraum 1.043 km²

## Verlaf
De Quejn vo da Saalach is am Torsee untahoib vom 2178 m houhan Gamshog in de Kitzbiia Oipn im Pinzgau (Bundesland Soizburg) zum findn. Vo do laffts iba Soiboch-Hinterglemm, Moashofn, Soifeldn, Lofer und Unkn, weidahin im Pinzgau, bei Meleck gehts nach Oberbayern eine, iba Scheizlreith und Jettnberg an Saalachsee und dann auf Reichahoi.

Und vo do rinnts iba Staffabruck, Pidinger und Marzoia Au rein auf da oberboarischn Seitn, bis’s dann ab Piding-Bichebruck wieda de Grenz zwischn Ästdareich und Bayern biidt. Des bleibt so, bis’s nerdlich vo Soizburg und Freilassing, auf 408 Meta, in d'Soizach rinnt.

## Freizeit

De Saalach is a scheena Gebirgsfluss, wo ma raftn und Kajakfahrn ko, as Fischn gäht guat. Aa is as Ufer recht guat fia Lagafeia in de Auwäjda.

## Im Netz

* saalacherlebniswelt.com
Piding

**Piding** is a Dorf und a Gmoa im obaboarischn Landkreis Berchtsgoana Land in da Nahn vo Reichahoi, Soizburg und Freilassing und liegt landschaftlich am Fuaß vo de Oipn (Fuadaheiberg und Staffa) und is de sidlichste Gmoa vom Rupertiwinke.

## Ortstei

De Ortsteil san Piding sejm (aa Piding-Dorf), Mauthausn, Pidingerau, Urwies, Kloahegl, Bichebruck und Staffabruck.

## Gschicht

Ma woaß vo archäologische Fund, daß Leit scho seit da Jungstoazeit (uma 2800 v. Kr) in da Gengt siedln. Beim Bau vo da (friaran) Schianlag 1970 an Fuadaheiberg han Kupfaring aus da Bronzezeit gfundn worn.

Mid'n Landnehma duich de Baiern an 6. Jahrhundat hod Piding, wia aa de Umgebung, zua dem groußn Soiburggau vom boarischn Stammesherzogdum gheart. Nachdem da Erzherzog vo Soizburg an boarischn Herzog gengiba oiwei mehra Macht griagt hod und sei Territorium bis 1328 sogar ganz vo Baiern louslesen kenna hod, hod Piding bis zua Säkularisation 1810 zum Erzbisdum Soizburg gheart. Piding is dann, zsamm mi'n ganzn Rupertiwinke, wieda an Bayern ganga und aa bliem.

## Leit

1790: 635 Eihwohna
1910: 864
1939: 1140
1946: 1540
1985: 3996
2000: 5093
2002: 5257
2014: 5328
2015: 5384

## Braich

Wia ibaroi im Rupertiwinke wern aa in Piding oide Braich no glebt, wia an Gebirgstrachnvarein "D'Staufenecker", bei da Pidinga Muse, oda beim Pidinga Bauerntheata.

## Kuitureje Bauwerk

* Kirra St. Johann an Johannishegl
* Pfarrkirra Mariä Geburt in Piding-Dorf 
* Romanische Kirra St. Laurentius in Mauthausn
* Schloß Staffaeck